# SUTARTIES SPECIALIOJI DALIS

2016 m. balandžio d. Nr.

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, duomenys apie bendrovę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Mariaus Juknevičiaus, veikiančio pagal bendrovės įstatus, (toliau – Pirkėjas), ir

**UAB „Blue Bridge“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 111445337, registruotos buveinės adresas J. Jasinskio g. 16A, Vilnius, Lietuvos Respublika, duomenys apie kurią kaupiami ir saugomi Lietuvos Respublikos Juridinių asmenų registre**,** atstovaujama direktoriaus Daliaus Butkaus, veikiančio pagal bendrovės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo sutartį (toliau – Sutartis).

# 1. SUTARTIES OBJEKTAS (Sutarties BD 4 dalis)

1.1. Tiekėjas įsipareigoja Sutartyje numatytomis sąlygomis perduoti Pirkėjui „Rack“ tipo serverius (toliau –

Serveris) ir VMware programinės įrangos licencijas (toliau – Licencijos) (toliau Serveriai ir Licencijos kartu – Prekės), įdiegti Serverius ir suteikti VMware programinės įrangos licencijų 3 metų gamintojo palaikymo paslaugas (toliau – Paslaugos), o Pirkėjas įsipareigoja priimti Prekes ir Paslaugas bei sumokėti už jas Tiekėjui Sutartyje nurodytomis sąlygomis ir terminais.

# 2. PREKIŲ IR PASLAUGŲ KIEKIS IR KAINA (Sutarties BD 5 dalis)

2.1. Pagal šią Sutartį Pirkėjui tiekiamos Prekės ir teikiamos Paslaugos, aprašytos Techninėje specifikacijoje.

2.2. Prekių ir Paslaugų kiekis - nurodytas Sutarties SD Priede Nr. 2.

2.3. Bendra Prekių ir Paslaugų kaina sudaro 94.261,42 eurų (devyniasdešimt keturi tūkstančiai du šimtai šešiasdešimt vienas euras, keturiasdešimt du euro ct), įskaitant PVM. Bendrą Sutarties kainą sudaro:

2.3.1. Prekių ir Paslaugų kaina – 77.902,00 eurų (septyniasdešimt septyni tūkstančiai devyni šimtai du eurai, nulis euro ct), neįskaitant PVM;

2.3.2. Pridėtinės vertės mokestis (PVM) - 21 % 16.359,42 eurų (šešiolika tūkstančių trys šimtai penkiasdešimt devyni eurai, keturiasdešimt du euro ct).

2.4.Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuotas įkainis.

2.5.Pirkėjas moka Tiekėjui už faktiškai pristatytas Prekes ir suteiktas Paslaugas pagal Sutarties SD Priede Nr. 2 nurodytus įkainius. Įkainiai Sutarties galiojimo laikotarpiu nekeičiami.

# 3. PREKIŲ IR PASLAUGŲ KOKYBĖ (Sutarties BD 6 dalis)

3.1. Prekės, Paslaugos ir jų kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.

3.2. Tiekėjo specialistai visą Sutarties galiojimo laikotarpį turi turėti nurodytą kvalifikaciją:

3.2.1. ne mažiau kaip 2 specialistai, turi turėti teisę diegti ir prižiūrėti Serverius ir ne mažesnę kaip 3 (trejų) metų darbo patirtį diegiant ir prižiūrint Serverius;

3.2.2. ne mažiau kaip 2 specialistai turi turėti ne trumpesnę nei 3 metų darbo patirtį diegiant ir prižiūrint Pirkėjo turimus HP gamintojo serverius, duomenų saugyklas, SAN tinklo įrangą ir kvalifikaciją dirbant su HP c7000 serverių talpyklomis, HP SN6000 SAN komutatoriumi ir HP 3PAR 7400 duomenų saugykla.

3.2.3. ne mažiau kaip 2 virtualizavimo technologijų specialistus, turi turėti ne trumpesnę nei 1 metų darbo patirtį virtualizavimo technologijų srityje ir teisę diegti ir prižiūrėti VMware programinę įrangą.

3.3. Serveriams nustatomas Tiekėjo arba jų gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis negu nurodytas Techninėje specifikacijoje garantijos terminas, skaičiuojamas nuo Serverių perdavimo-priėmimo akto pasirašymo dienos.

3.4. Serverių perdavimo - priėmimo ar garantinio laikotarpio metu pastebėtiems trūkumams šalinti nustatomas 14 kalendorinių dienų terminas.

3.5. Prekių trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą.

3.6. Už nustatytų Serverių trūkumų nepašalinimą per Sutarties SD 3.4 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.

# 4. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)

4.1. Tiekėjas Sutarčiai vykdyti neturi teisės pasitelkti Subtiekėjų.

# 5. PREKIŲ PRISTATYMO IR PASLAUGŲ SUTEIKIMO TERMINAI IR PERDAVIMO - PRIĖMIMO TVARKA (Sutarties BD 9 dalis)

5.1. Tiekėjas įsipareigoja Prekes pristatyti (įskaitant Serverių įdiegimą) Techninės specifikacijos 5.2 punkte nustatytais terminais, o VMware programinės įrangos licencijų 3 metų gamintojo palaikymo paslaugas teikti Techninės specifikacijos 5.1.2 punkte nustatytais terminais.

5.2. Prekių pristatymo vieta nurodyta Techninės specifikacijos 4 dalyje.

5.3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties SD Priedas Nr. 1).

5.4. Už vėlavimą pristatyti Prekes per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną.

# 6. MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)

6.1. Pirkėjas sumoka Tiekėjui už faktiškai pristatytus kokybiškus Serverius ir jų įdiegimą per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.

6.2. Tiekėjas Serverių perdavimo – priėmimo aktą Pirkėjui pateikia pristatęs Serverius, juos įdiegęs ir įvykdęs kitus su jų pristatymu ir diegimu susijusius įsipareigojimus, nurodytus Techninėje specifikacijoje. Pirkėjui pasirašius Serverių perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai pristatytus ir įdiegtus Serverius.

6.3. Pirkėjas sumoka Tiekėjui už faktiškai pristatytas kokybiškas Licencijas ir už jų gamintojo trijų metų palaikymo paslaugas nustatyto dydžio vienkartinį mokestį, nepriklausomai nuo Sutarties galiojimo metu galimų suteikti palaikymo paslaugų kiekio, pagal Sutarties SD 2.5 punkte nurodytą įkainį per 30 (trisdešimt) kalendorinių dienų nuo Sąskaitos gavimo dienos.

6.4. Tiekėjas, nepagrįstai nutraukęs Sutartį, ne vėliau kaip per 10 (dešimt) kalendorinių dienų nuo Pirkėjo pareikalavimo, grąžina Pirkėjo Tiekėjui už Licencijas ir jų palaikymo paslaugas iš anksto sumokėtą sumą, proporcingą laikotarpiui nuo Sutarties nutraukimo iki Sutartyje numatyto Licencijų palaikymo paslaugų teikimo termino pabaigos.

6.5. Jeigu Pirkėjas nutraukia Sutartį dėl Sutarties BD 14.2 punkte nurodytų priežasčių, Tiekėjas ne vėliau kaip per 10 (dešimt) kalendorinių dienų nuo Pirkėjo pareikalavimo, privalo grąžinti Pirkėjo Tiekėjui už Licencijas ir jų palaikymo paslaugas iš anksto sumokėtą sumą, proporcingą laikotarpiui nuo Sutarties nutraukimo iki Sutartyje numatyto Licencijų palaikymo paslaugų teikimo pabaigos.

# 7. SUTARTIES ĮSIGALIOJIMAS IR GALIOJIMAS (Sutarties BD 2.1 punktas)

7.1 Ši Sutartis įsigalioja nuo Sutarties pasirašymo t. y. 2016-\_\_-\_\_ ir galioja iki sutartinių įsipareigojimų įvykdymo.

# 8. PRIEDAI

8.1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.

8.2. Prie Sutarties SD pridedami šie priedai laikomi konfidencialia informacija:

8.2.1. Priedas Nr. 1 –Kontaktiniai adresai pranešimams siųsti ir asmenys, atsakingi už sutarties vykdymą 1 lapas;

8.2.2. Priedas Nr. 2. – Prekių bei Paslaugų kiekiai ir įkainiai, 1 lapas.

9. **ŠALIŲ REKVIZITAI**

|  |  |
| --- | --- |
| **Tiekėjas**  **UAB „Blue Bridge“**  Įmonės kodas: 111445337  J. Jasinskio g. 16A, LT-03163 Vilnius  PVM kodas: LT114453314  Direktorius  Dalius Butkus | **Pirkėjas**  **UAB Technologijų ir inovacijų centras**  Įmonės kodas: 303200016  A. Juozapavičiaus g. 13, Vilnius, LT-09311  PVM kodas: LT100008194913  Generalinis direktorius  Marius Juknevičius |

Priedas Nr. 1

Prie 2016 m. balandžio mėn. d.

SUTARTIES Nr. \_\_\_\_\_

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

# 1. PRANEŠIMAI (Sutarties BD 18.4 punktas)

# 2. KONTAKTINIAI ASMENYS (Sutarties BD 18.5 punktas)

|  |  |
| --- | --- |
| **Tiekėjas**    **UAB „Blue Bridge“**  Įmonės kodas: 111445337  J. Jasinskio g. 16A, LT-03163 Vilnius  PVM kodas: LT114453314  Direktorius  Dalius Butkus | **Pirkėjas**  **UAB Technologijų ir inovacijų centras**  Įmonės kodas: 303200016  A. Juozapavičiaus g. 13, Vilnius, LT-09311  PVM kodas: LT100008194913  Generalinis direktorius  Marius Juknevičius |

Priedas Nr. 2.

Prie 2016 m. balandžio mėn. d.

SUTARTIES Nr. \_\_\_\_\_

# PREKIŲ IR PASLAUGŲ ĮKAINIAI

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis, vnt. Sutarties galiojimo laikotarpiu** | **1 mato vieneto įkainis EUR be PVM** |
| **1.** | Serveris ir jo diegimas | 2 |  |
| **2.** | VMware programinės įrangos licencija ir jos 3 metų gamintojo palaikymas | 4 |  |

|  |  |
| --- | --- |
| **Tiekėjas**    **UAB „Blue Bridge“**  Direktorius  Dalius Butkus | **Pirkėjas**  **UAB Technologijų ir inovacijų centras**  Generalinis direktorius  Marius Juknevičius |